יואב לימור

יואב לימור (נולד ב-22 במאי 1968) הוא עיתונאי, שדר רדיו וטלוויזיה ישראלי.

ביוגרפיה 

לימור, בנם של העיתונאי וחוקר התקשורת פרופ' יחיאל לימור ושל ההיסטוריונית פרופ' אורה לימור, נולד וגדל בירושלים. לאחר שסיים לימודים בבית הספר התיכון רנה קסין, התגייס לשירות בצה"ל ככתב בשבועון הצבאי "במחנה". לאחר שחרורו מהצבא בשנת 1989 המשיך בקריירה עיתונאית ומילא מספר תפקידים בעיתונות הכתובה. בין היתר שימש כתב צבאי, כתב פוליטי, וכתב לענייני מפלגות בעיתון "מעריב", והיה גם שליח העיתון בלונדון.

בשנות ה-90 עבד לימור כשדר ספורט בתוכנית הדקה ה-91. בין השנים 1998–2005, במקביל לעבודתו ב"מעריב", היה בין מגישי מגזין האקטואליה היומי "רצועת הביטחון" בגלי צה"ל, לצד יצחק טוניק ועמוס הראל.

החל משנת 2002 היה כתב ופרשן צבאי בערוץ הראשון של הטלוויזיה הישראלית למשך 9 שנים, עד להתפטרותו בסוף 2011. 

באפריל 2007 יצא לאור הספר "שבויים בלבנון", שכתב יחד עם עופר שלח, ועוסק במלחמת לבנון השנייה.

ב-2008 עזב את מעריב והחל לכתוב פרשנות צבאית בעיתון "ישראל היום", במקביל לעבודתו בטלוויזיה.

החל מינואר 2012 לימור מגיש את "יום חדש" שבהמשך הוחלף שמה ל"הבוקר של קשת" - תוכנית הבוקר של שידורי קשת בערוץ 2.

בדצמבר 2016 הגיש בערוץ 2 את הסרט "נעלמים", העוסק בהתבוללות בארצות הברית. הסרט מומן ב-2 מיליון ש"ח על ידי משרד התפוצות.

החל מ-10 בפברואר 2013 מנחה לימור את התוכנית "הבוקר של קשת" בשמה החדש "שישי בבוקר" לצד גלית גוטמן בימי שישי ב"קשת 12".

ביוני 2019 החל לימור להגיש תוכנית שבועית בשם STRICTLY SECURITY בערוץ החדשות הבינלאומי i24NEWS. 

לימור שותף בחברת "תבונה פיננסית", העוסקת בייעוץ וליווי פיננסי של פורשי צה"ל.

חיים אישיים
לימור בעל תואר ראשון במשפטים מהקריה האקדמית אונו. 

הוא אב לשלושה בנים. במאי 2018 פורסם שהוא ואשתו נפרדו לאחר 23 שנות נישואים.

קישורים חיצוניים

הערות שוליים

הערוץ הראשון: שדרנים ומנחים
כתבים צבאיים ישראלים
מנחי טלוויזיה ישראלים
סגל במחנה
סגל גלי צה"ל
סגל ישראל היום
סגל מעריב
סגל קשת
פרשנים צבאיים ישראלים
שדרני רדיו ישראלים
בוגרי תיכון רנה קסין
בוגרי הקריה האקדמית אונו: משפטים
סגל 103fm
מנחים ישראלים
ישראלים שנולדו ב-1968